Elisabeth Andreassen

**Elisabeth Gunilla «Bettan» Andreassen** (født **Andreasson**; 1958) er en norsk sanger som har bodd og virket i Sverige i lange perioder. Andreassen har gitt ut en rekke album og har sunget alt fra country til musikaler. Hun vant Eurovision Song Contest 1985 med «La det swinge» sammen med Hanne Krogh. Sammenlagt har hun vunnet den svenske Melodifestivalen og norske Melodi Grand Prix fire ganger. Posten Norge hedret henne med et frimerke i 2010.

## Bakgrunn og familie
Hun ble født i Göteborg som norsk statsborger av norske foreldre. Hun vokste opp på Källö-Knippla i Göteborgs nordlige skjærgård og tilbrakte senere mye tid i Sykkylven, hvor begge foreldrene hennes, Ingrid og Jarle, kom fra. Begge foreldrene hadde fødenavn Hjelle. Faren skiftet til Andreasson da moren giftet seg på nytt og flyttet til Göteborg. Elisabeth Andreassen gikk på det økonomiske gymnaset i Stockholm.   

Hun giftet seg i 1994 med Tor Andreassen (død 13. juni 2016) og byttet da etternavnet *Andreasson* med etternavnet *Andreassen*.

## Karriere
Elisabeth Andreassens karriere startet da hun i 1978 kom hun på andreplass i Göteborgs-Tidningens talentkonkurranse *Sjöstjärnan* og spilte country sammen med Kalle Bäckström og Bengt Adielson i KEB Band på ulike puber i Göteborg. I begynnelsen av 1980 ble hun oppdaget av Lasse Holm under en countrygalla i Medborgarhuset i Stockholm. Dagen etter fikk hun spille inn en demo og ble tre uker senere medlem av bandet Chips og dro på turné til Vest-Tyskland.

### Seier i Eurovision
I 1981 konkurrerte Chips, bestående av Kikki Danielsson og Bettan, i Melodifestivalen 1981 for første gang. I 1981–1983 medvirket hun også i musikalen *Spök* sammen med Björn Skifs og Martin Ljung på Maximteater'n i Stockholm og turnerte i Sverige med Chips. Hun arbeidet da også med countrysangeren Mats Rådberg. I 1982 vant Chips Melodifestivalen med «Dag efter dag» og endte på en åttendeplass i Eurovision Song Contest samme år. 

I Melodifestivalen 1984 gikk det ikke særlig bra, da stemmen ikke holdt, men hun fikk sin revansje året etter da hun og Hanne Krogh i gruppen Bobbysocks vant den internasjonale finalen. Etter seieren kunne de turnere i både Sverige og Finland, og de spilte i 1986–1987 inn en plate i Los Angeles. Bobbysocks ble oppløst i 1988, og begge medlemmene fortsatte som soloartister.

### Etter Bobbysocks
Med Kikki Danielsson medvirket hun på countryturneen *Country Cross Country* (CCC). I 1988 spilte hun inn en countryplate i Nashville, Tennessee. I 1990 flyttet hun til Oslo, og i 1992 var hun programleder for den norske Melodi Grand Prix-finalen. I 1994 vant hun Melodi Grand Prix med «Duett» sammen med Jan Werner Danielsen. De to sang også sammen, blant annet på kirkekonserter og ved en anledning i Carnegie Hall i New York. 

I 1996 vant hun igjen Melodi Grand Prix med sangen «I evighet». Sangen er også spilt inn på svensk («I evighet«), engelsk («Eternity») og tysk («Wir sind dabei»).

Fra slutten av 1990-tallet har Andreassen blant annet deltatt i konsertversjoner av ''Phantom of the Opera'' og *Sofies verden* og sunget revy med komikergruppen Dizzie Tunes. Platene hennes har blitt blant Norges mest solgte. I starten av september 2000 opptrådte Andreassen på Norsk Militær Tattoo.

Hun opptrådte med Lotta Engberg og Kikki Danielsson i en svensk TV-galla i november 2000, og det ga ideen til at de tre skulle opptre sammen. Trioen Kikki, Bettan & Lotta deltok i Melodifestivalen 2002 og i Melodi Grand Prix 2003. Trioen hadde i 2002–2003 et bejublet «krogshow» med tittelen *Kikki, Bettan & Lotta – Tre stjerner på samme scene* – i Rondo, Göteborg og Cirkus i Stockholm. I 2004 turnerte hun i Sverige med Lasse Holms på en schlagerturné som hadde navnet *Diggiloo*.

## Deltakelse i Melodi Grand Prix
* 1985 – Vinner av Melodi Grand Prix, og deretter seier i Eurovision Song Contest for Norge i Göteborg med «La det swinge», sammen med Hanne Krogh i Bobbysocks. 
* 1994 – Vinner av Melodi Grand Prix 1994 med «Duett», sammen med Jan Werner Danielsen og kommer på 6.-plass i den internasjonale finalen. 
* 1996 – Vinner av Melodi Grand Prix 1996 med «I evighet», og kommer på andreplass i den internasjonale finalen. 
* 1998 – Nummer 2 i Melodi Grand Prix 1998 med «Winds of the Northern Sea». 
* 2003 – Nummer 4 i Melodi Grand Prix 2003 med «Din hånd i min hånd» sammen med Lotta Engberg og Kikki Danielsson. 
* 2015 – Nummer 4 i Melodi Grand Prix 2015 med «All Over the World» sammen med Tor Endresen. 
* 2025 – Nummer 3 i Melodi Grand Prix 2025 med «Joyful», sammen med Hanne Krogh i Bobbysocks. 

## Deltakelse i Melodifestivalen
* 1981 – Nummer 2 i svenske Melodifestivalen med «God morgon», som en del av Chips. 
* 1982 – Vinner av svenske Melodifestivalen med «Dag efter dag» sammen med Kikki Danielsson i gruppa Chips. De kom på åttendeplass i den internasjonale finalen. 
* 1984 – uplassert i svenske Melodifestivalen med «Kärleksmagi». 
* 1990 – Nummer 7 i svenske Melodifestivalen med «Jag ser en stjärna falla». 
* 2002 – Nummer 3 i svenske Melodifestivalen med «Vem e' de' du vill ha» sammen med Lotta Engberg og Kikki Danielsson. 
* 2011 – Sisteplass i delfinale i Melodifestivalen med «Vaken i en dröm» og kvalifiserte seg ikke til finalen.

## Diskografi

### Solo

* *[[Angel of the Morning]]* (1981)
* *[[I'm a Woman]]* (1983)
* *[[Elisabeth Andreasson (album)|Elisabeth Andreasson]]* (1985)
* *[[Greatest Hits Vol. 2 (Elisabeth Andreassen-album)|Greatest Hits Vol. 2]]* (1985)
* *[[Greatest Hits (Elisabeth Andreassen-album)|Greatest Hits]]* (1986)
* *[[Älskar, älskar ej]]* (1988)
* *[[Elisabeth (Elisabeth Andreassen-album)|Elisabeth]]* (1990)
* *[[Stemninger]]* (1992/94)
* *[[Julestemninger]]* (1993)
* *[[Elisabeth Andreassens bästa 1981&ndash;1995]]* (1995)
* *[[Eternity (Elisabeth Andreassen-album)|Eternity]]* (1996)
* *[[Bettans jul]]* (1996)
* *[[Så skimrande var aldrig havet]]* (1997)
* *[[20 bästa]]* (1998)
* *[[Kjærlighetsviser]]* (2001)
* *[[A Couple of Days in Larsville]]* (2004)
* *[[Short Stories]]* (2005)
* *[[Bettan Country]]* (2007)
* *[[Spellemann (album)|Spellemann]]* (2009)
* *[[Kärleken & livet &ndash; 13 sanger av Rolf Løvland]]* (2012)
* *[[De fineste (Elisabeth Andreassen-album)|De fineste]]* (2014)
### Med [[Jan Werner]]
* *[[Bettan & Jan Werners jul]]* (1999)
* *[[Over the Rainbow and Other Musical Highlights]]* (2000)
### Med [[Rein Alexander]]
* *[[Julenatt (Rein Alexander- og Elisabeth Andreassen-album)|Julenatt]]* (2009)

### Med [[Mats Rådberg]]
* *[[I'm the Singer, You're the Song]]* (1980)

### Med [[Bobbysocks]]
* *[[Bobbysocks (album)|Bobbysocks]]* (1984/85)
* *[[Waiting for the Morning]]* (1986)
* *[[Walkin' on Air]]* (1987)
* *[[Let It Swing &ndash; The Best of Bobbysocks]]* (2010)

### Med [[Kikki, Bettan & Lotta]]
* *[[20 år med oss &ndash; Vem é dé du vill ha]]* (2002)
* *[[Live från Rondo]]* (2003)

### Med [[Chips (band)|Chips]]
* *[[Having a Party]]* (1982)
* *[[20 bästa låtar]]* (1997)

## Sanger
* «Då lyser en sol» (1981)
* «Together Again» (1981)
* «Dag efter dag»/«Day After Day» (1982), med (Kikki Danielsson)
* «Här kommer solen»/«Having a Party» (1982), med (Kikki Danielsson)
* «La det swinge» (1985). (Bobbysocks)
* «Lys og varme» (2001)
* «Vem e' de' du vill ha» (2002). (Kikki, Bettan & Lotta)
* «Din hånd i min hånd» (2003). (Kikki, Bettan & Lotta)

## Referanser


## Eksterne lenker
* 
* 
* 
*  Omtale i ''Norsk pop- og rockleksikon'' fra 2005